Ortos ežeras

Ortos ežeras (, ) – ežeras šiaurės Italijoje, Pjemonte, Navaros ir Verbano-Kuzijo-Osolos provincijose. Telkšo Alpių priekalnėse, 290 m aukštyje, į vakarus nuo Madžorės ežero (nuo jo skiria Motaronės kalnas). Ortos ežeras nusitęsęs 13 km iš šiaurės į pietus, plotis iki 1,2 km. Gylis siekia 143 m.

Šiaurėje išteka Nigoljos upė, per kurią (taip pat Stromos ir Točės upes) Ortos vandenys įteka į Madžorę. Ežero centre yra San Džulijaus sala su bazilika ir benediktinų vienuolynu.

Pagrindiniai miestai prie ežero: Omenja, Orta San Džulijus, Petenaskas, Pela.

Ortos ežeras dar vadinamas Kuzijumi (Cusio), o iki XVI a. – Šv. Julijaus ežeru.

 Šaltiniai 

Kategorija:Italijos ežerai